Aðalfundur Ísalp

1. október 2021 kl 19:00

Petersen svítan

1. **Páll Sveinsson var skipaður fundarstjóri og Elísabet Atladóttir var skipuð sem fundarritari**
2. **Skýrsla stjórnar Ísalp (Jonni)**

* Aðalfundur Ísalp 2020 fór fram á netinu vegna COVID-19
* Ísklifur festival og jólaklifur féll niður veturinn 2020-2021 COVID
* Stefnt er að því að halda Ísklifurfestival 2022 í Köldukinn eða Núpum í febrúar 2022
* Ísalp og Klifurfélag Reykjavíkur hafa undirritað formlegan samstarfssamning:
  + Ísalp greiðir Klifurfélagi Reykjavíkur húsaleigu í Klifurhúsinu.
  + Stefnt er að því að Klifurfélag Reykjavíkur og Ísalp sýni saman The Alpinist um leið og sýningarleyfi gefst á Íslandi
* Ársrit Ísalp 2020 kom út í mars og var fagnað með útgáfuhófi. Undirbúningurfyrir ársrit 2021 er hafin
* Banff var haldið í maí 2021 á COVID tímum. Ekki mátti fylla salinn og því mæting takmörkuð.
* Myndasýning Ísalp var haldin á Sólon í júlí með eftirtöldum fyrirlestrum:
  + Robbi og Katrín um klifur og hjól í Ölpunum
  + Ásrún og Jafet um klifurferð í Króatíu og Tyrklandi í húsbíl
  + Páll Sveins um ísklifurveturinn og Youtube rásina sína
  + Hallgrímur Magnússon um kite skíðamennsku
  + Valdimar Björnsson um klifurleiðina 8c+ Directa Cornualles í Siurana á Spáni
  + Jonni um meistaraverkefninu sínu um þrívíða klifurleiðarvísa
* Matteo setti upp boltað dry tooling svæði í Búahelli í Búahömrum en svæðið var opnað með klifurhátíð í september.
* Ísalp fékk 400.000 kr í styrk frá „Brothættum byggðum, áfram Árneshreppur“ fyrir klifursvæðið í Norðurfirði
  + Jafet fór og bætti við 11 leiðum
  + Verkefnið á núna 300 bolta og augu, 40 akkeri, 60 stálkarabínur, borvél og aukabatterí

Athugasemdir: Sigurður Ýmir spurði um umsjón með vinnunni og styrknum, hvort til væri sérstakur sjóður fyrir Norðurfjörð? Jonni svarar að það var gerður sér sjóður fyrir Norðurfjörður og sér kassi fyrir bolta og slíkt.

1. **Ársreikningar Ísalp (Ottó)**

Ottó fyrrum gjaldkeri Ísalp kynnti ársreikninga í fjarveru Helga, gjaldkera Ísalp.

Banff og klifurnámskeið báru smá hagnað, auk ársritsins sem yfirleitt fylgir aukinn kostnaður. Tindfjallaskáli bar nokkurn kostnað vegna vegaframkvæmda og enn eru greidd fasteignagjöld fyrir Bratta, þótt þar sé enginn skáli.

Ársreikningarnir voru samþykktir af fundargestum.

1. **Kjör stjórnar**
   1. Helgi var kjörinn gjaldkeri til tveggja ára 2020 en hættir á miðju tímabili 2021
   2. Védís var kjörin sem meðstjórnandi til eins árs 2020 og mun láta af störfum
   3. Siggi Ýmir var kjörinn sem meðstjórnandi til tveggja ára 2019 og mun láta af störfum
   4. Elísabet Atladóttir var kjörin meðstjórnandi til eins árs 2020 og mun gefa kost á sér áfram
   5. Matteo var kjörinn sem meðstjórnandi til tveggja ára 2019 og mun gefa kost á sér áfram
   6. Jonni var kjörinn formaður til tveggja ára 2020. Hann heldur áfram
   7. Baldur var kjörinn meðstjórnandi til tveggja ára 2020. Hann heldur áfram

Uppstillingarnefnd skilaði ekki tillögum að framboðum.

* Sigurður Ragnarsson gefur kost á sér í sæti gjaldkera til eins árs.
* Sif Pétursdóttir gefur kost á sér í sæti meðstjórnanda til tveggja ára.
* Magnús Ólafur Magnússon gefur kost á sér í sæti meðstjórnanda til tveggja ára.

Öll í framboði voru sjálfkjörn.

Ný stjórn var samþykkt af fundargestum

1. **Endurkjör í uppstillingarnefnd**

Sissi, Freysi og Rúna endurkjörin í uppstillingarnefnd en þau voru ekki viðstödd

1. **Endurskoðun ársreikninga**

Sissi og Palli voru sjálfkjörnir sem endurskoðendur ársreikninga.

1. **Árgjald 2022**

Samþykkt árgjald er 5220 kr

1. **Bratti**

Umræður um Bratta og gang mála í lóðasamningum og skálaframkvæmdum. Tillaga lögð til að stjórn undirbúi fund fyrir meðlimi Ísalp á starfsárinu til að útskýra hvernig Bratta málið gengur.

1. **Ársritið**

Sigurður Ýmir fer fyrir ritstjórn ársritsins og óskar eftir fólk í ritstjórn. Stefnt er að því að gefa út ársrit 2021 í janúar og halda með því útgáfuteiti.

1. **Tindfjallaskáli**

Rætt um lóðamál og eignarhald, lagt til að skálanefnd og stjórn fari yfir þessi mál.

1. **Önnur mál**

Sigurður Ýmir sagði frá að Klifursamband Íslands standi fyrir klifurþingi 30. október um stefnumótun Klifursamband Íslands og Íþróttasambands Íslands. Mikilvægt að félagsmenn Ísalp mæti til að taka þátt í umræðum um útiklifur og hver haldi utan um það á Íslandi. Þetta felur meðal í sér boltun, aðgengismál og annað.

Vilborg Arna sagði frá að kanna hvort farvegur væri fyrir að Ísalp myndi sækjast eftir aðild að Ólympíusambandinu þar sem það styður uppbyggingu í greininni (sambærilegt og víða erlendis).

**Tillaga samþykkt að stjórn Ísalp auglýsi fundinn og hvetji til mætingar**

1. **Aðalfundi slitið.**